Tatoeba sentences — language code: wuu
侬会得讲吴语弗？吴语是汉语族里向个一种闲话，也是历史交关悠久个一种闲话。讲吴语个人分布来江苏南部、浙江大部分，整个上海，安徽南部搭福建、江西少部分场许 。
侬佬高呀！
伊做个事体侬赞成个𠲎？
伊考寄托侬晓得勿啦？
我每日早晨八点钟离开屋里，九点钟开始工作。
中浪向十二点左右，到阿拉单位饭厅去吃中饭。
阿拉常常做到下半天一点钟，盒饭是送上来个。
做完生活一般五点半回到屋里吃夜饭。
夜头夜报翻翻，电视看看，汏个浴末睏觉。
我夜里向总归出去，朋友一道白相相。
回来再上上网，发发伊妹儿，弄到十一点钟再睏觉。
侬现在垃拉做啥？
我垃拉打电脑。
侬个朋友近来拉海忙点啥？
伊一直垃海做生意。
目前我呒没拉做啥个事体。
侬个朋友哪能还呒没来？
侬看，伊垃拉来了。
天一日日拉海冷下来了。
伊慢慢叫垃拉赶上去。
伊垃拉要上进了。
侬勿要垃拉假痴假呆！
侬垃盖等啥人啊？
我勿等啥个人。
整个上半天，我侪拉海忙打字。
昨日我拉打电话来个辰光，侬垃拉做啥？
搿套房子是阿拉囡儿女婿蹲个。
㑚看，窗开垃拉，厨房间门也呒没关！
伊拉匆匆忙忙去看足球赛，屋里物事侪摊拉海。
菜切好拉海，勿晓得啥个辰光来烧。
小菜摊了一台子，吃剩拉海个肉汤都呒没收好。
㑚看，伊拉书房里倒收作得清清爽爽拉海。
写字台高头一叠专业书里混拉海几本卡通书。
正房里向家生倒勿推扳拉海！
一套红木家生要十几万洋钿拉海！
辰光还早拉海唻，大家坐下来嘎嘎山河𠲎。
茶壶里再冲点水拉海。
阿拉坐拉海看看电视。
喏，足球踢得正好紧张拉海。
要等伊踢完是，有一歇拉海唻！
阿拉要回去唻，侬托阿拉个事体一定留心拉海。
侬饭吃过了𠲎？
我还呒没吃过。
侬今朝下去锻炼过𠲎？
我已经长远呒没去锻炼了。
侬生鱼片吃过歇𠲎？
我拉两年前吃过一趟。
我买了小菜，烧好了饭，等我儿子来吃饭。
已经等了半个钟头了。
我还请了钟点工相帮打扫好了房间。
侬看，台子高头还摆了一叠校样。
到现在我又打好了两篇稿子。
天好仔，我要拿稿子送到出版社去。
我儿子跟仔小王买碟片去了。
伊去买了两趟呒没买到。
我看伊是，吃了睏，睏了吃，打打游戏，懒是懒得来！
天亮快了，我要动身了。
水开快唻，泡杯茶吃了再走。
辰光要到快了，侬哪能还捱发捱发。
我要到超市去，熟泡面啊，酒酿圆子啊，一样一样买回来。
昨日我要出门快个辰光，伊倒一摇一摇个来了。
伊拉上半日来坐了坐，讲下半日就要离开上海。
我想去买只优盘，侬得我一道去好𠲎？
我个儿子大了希望做医生。
如果我搿眼生活可以做光，我要拉礼拜一到南京去。
假使我告诉侬，大家勿要走来走去，侬有意见𠲎？
一旦我有可能，我就要跳槽。
参加派对个言话，侬会穿阿里件衣裳？
今朝穿了搿件红兮兮个衬衫，我跑得出去𠲎？
作兴伊勿回去过春节。
阿拉大概去个，不过要看天气哪能再决定。
小姐，我想买一件西装，样子好一眼个。
搿搭一排侪是进口面料欧版个西装。
搿只颜色比伊只稍为深一眼。
侬看搿两件做工要比还有眼考究。
我看侬着稍为淡一点个颜色更加好。
我比侬长一点点，比搿个尺码大一点个有勿有？
旁边一排衣裳告搿搭个衣裳呒没啥两样。
深藏青阿是及勿上黑颜色好看？
搿搭个衬衫呒没伊面个挺刮。
侬看哀面一件要好一点𠲎？
搿条领带颜色跳一点，跟搿件西装比较配。
搿眼西装脱哀面眼一样，全部打九折。
先生小姐，㑚要买点啥个首饰？
让阿拉先看看再讲。
现在铂金首饰邪气热门。
小姐已经有一只戒指，要勿要配条铂金项链？
好个。㑚搭有几种款式，拨我看看叫。
侬看我搿搭一排生有十二条，侪老灵个。
还有哀面柜台里向也有交关垃海。
我看搿条倒蛮大方。
先生眼光真好，阿要试试戴戴看？
侬看呀，瞎嗲！
我觉着价钿忒贵，再讲呒没啥特别好看……
要末阿拉到别个地方再去看看。
欢迎光临，小姐今朝头发要剪一剪还是烫一烫？
搿搭烫发有游离子烫、负离子烫、直板烫、钢丝烫、玉米须烫。
用勿着，汏一汏、吹一吹就可以了。
侬要干汏呢湿汏啊？
干汏好了。
轻一眼还是重一眼？
现在正好，勿重也勿轻。
头还痒兮兮𠲎？勿痒末，去冲脱伊好𠲎？
挨下来，脱侬按摩按摩要𠲎？
阿拉还有得做面膜、修眉毛、蒸面、香熏、指掐贴花、皮肤护理咾啥。
小姐要个言话，好打个八折。
谢谢，呒没辰光了，我只要捏捏背跟腰好了。
谢谢光临，现在人多，请侬坐下来等一等。
㑚搿搭生意顶好，介闹猛！
侬剃头发要剃得长点还是短点？
照老样子好了，稍为短一点。
修面修𠲎？
修面侬要修修清爽。
我还要焗油咾吹风。
侬吹风吹啥个式样？
今朝夜到头侬约会约拉啥地方？
侬面孔末面孔登样，头发末头发做得锃锃亮，卖相瞎好！
今朝鸡毛菜倒蛮便宜个末！
一点勿便宜，贵得来熱昏。
搿能介烂糟糟个菜要介贵啊！
侬看看清爽，勿要忒新鲜噢！
洋山芋口强来死个。
荷兰豆女赞得勿得了！
阿姨，今朝竹笋老嫩个，称两斤去哪能？
几钿一斤？
四元五角一斤，口强得来！
介贵个，贵得一塌糊涂！贵了屋里也勿认得了！
帮帮忙噢，侬看看，我搭个竹笋是顶好个！
真个啊？葛卖便宜一眼末好唻！
勿来三个，我勿好做折本生意个。
好好好。侬份量要称称足。
一句言话！
今朝我来请客。
拣爿好吃点个饭店去吃。
侬来点菜好唻。
㑚搿搭啥个菜最有特色
阿拉有只烤乳鸽，吃起来嫩笃笃，香喷喷。
叫只清蒸鲈鱼好呢，还是蚝油牛肉好？
弄条活杀大黄蛇吃吃好𠲎？
来一只腌笃鲜汤好唻。
我要吃本邦菜，栗子红烧肉，浓油赤酱个。
蹄膀笃得酥一点，鞋！
蹄筋勿好炒了糊达达个噢！
肉丝切得来习习细，臭豆腐干煎得喷喷香！
搿只鸭子勿大酥。
我来拿去再烧烧伊。
稍为等一歇，马上就好噢！
点搿眼小菜好唻！有得吃唻！
饭勿要盛了拍拍满。
买单！今朝我挺账。
勿要噢，劈硬柴好唻！
今朝到城隍庙了末，就要尝尝本邦小吃个味道了。
搿搭个“南翔小笼”顶脱唻！
听说一只精品鸡鸭血汤，鲜是鲜得来勿谈！
葛是搿搭个面筋百叶双档最最正宗。
一碗绉纱馄饨，皮薄是薄得肉也看得见！
咖哩牛肉汤、油豆腐线粉汤勿要忘记脱错过吃。
桂花赤豆汤侬要吃吃看𠲎？
侬闻闻香味看，五香茶叶蛋香勿香？
侬讲得我馋也馋煞唻！
我想吃吃畅咾再走。
上海搿块地方，海内海外样样小菜侪有。
烹调方法也又是精致又集江南大成。
火腿要隔水“蒸”，牛百叶只要水里一“汆”。
带鱼吃干“煎”，豆板好油“氽”。
茭白用油“焖”，蛤蜊摆拉蛋里“炖”。
牛肉“煠”仔咾再“焐”，咸菜“煸”好以后再“炒”。
苏州豆腐干，绍兴霉干菜，宁波黄泥螺，南京鸭肫干，要啥有啥。
一到夜里，买两样熟菜，电视末看看，老酒末渳渳。
伊拉是红肠切切，色拉拌拌，烧烧罗宋汤，自家做西菜。
阿拉叫蹄膀笃笃，螺蛳嗍嗍，沪剧哼哼，邪气小乐惠！
搿搭小区绿地面积有多少？
占建筑总面积百分之几？
公共设施有眼啥？
譬如讲，小区健身房、儿童乐园、图书馆咾啥有𠲎？
小区旁边出行方便𠲎？
譬如讲，我要到市中心，有啥车子好乘出去𠲎？
搿搭要调地铁咾轻轨便当𠲎？
我要上高架末，阿里个路口离搿搭最近？
搿搭周围有勿有小菜场跟大型超市，生活用品买起来方便𠲎？
朝南窗口前面还会造高楼，档牢阳光帮视线𠲎？
周围环境哪能介？静勿静？夜里向吵勿吵？
小区安全𠲎？夜里有照明设施𠲎？
我想问㑚租间房子蹲蹲。
房子个采光条件要好一点，勿要角角头个房子。
租个房子要离我工作地方近一眼。
我要一室一厅个房子，面积拉四十平方左右。
㑚搿间房子朝向好勿好？
煤气勿一定要独用，但是卫生要独用个。
我最好要多层房个三四层楼。
是勿是装修好个？
煤气热水器、洗衣机、空调有勿有？
租金哪能算？水电煤哪能交？
我要搬场快了。
我买好了徐家汇附近个高层。
侬搬个真是好地段，现在大家是吃地段吃房型。
我搬拉十八层楼，正房帮大厅侪朝南。